The Fox and the Hound

***The Fox and the Hound*** (***Rubah dan Anjing Pemburu***) ialah sebuah filem animasi dari Amerika Syarikat yang diterbitkan pada tahun 1981 berdasarkan novel bernama sama yang ditulis oleh Daniel P. Mannix. Ia diterbitkan oleh Walt Disney Productions dan dikeluarkan di Amerika Syarikat pada 10 Julai 1981. Filem ke-24 dalam siri Filem Klasik Animasi Walt Disney mengisahkan cerita dua sahabat yang tidak berkemungkinan, seekor rubah merah bernama Tod dan seekor anjing pemburu bernama Copper, yang bertungkus-lumus untuk mengekalkan persahabatan mereka walaupun naluri mereka muncul dan tekanan sosial persekitaran menuntut mereka untuk bermusuhan.

Filem ini diarah oleh Ted Berman dan Richard Rich dengan menggunakan suara Kurt Russell, Mickey Rooney, Pearl Bailey, Pat Buttram, Sandy Duncan, Richard Bakalyan, Paul Winchell, Jack Albertson, Jeanette Nolan, John Fiedler, John McIntire, Keith Coogan, dan Corey Feldman. Pada masa keluarannya, filem ini merupakan sebuah filem animasi paling mahal yang diterbitkan dengan kos AS$12 juta.  Filem *[[The Fox and the Hound 2]]* juga telah dikeluarkan dalam bentuk DVD pada 12 Disember 2006.

## Jalan cerita

Setelah seekor anak rubah merah menjadi yatim piatu, burung hantu Big Mama (Pearl Bailey), burung belatuk Boomer (Paul Winchell), burung finch Dinky (Richard Bakalyan) merancang agar anak rubah merah ini dibela oleh Janda Tweed (Jeanette Nolan). Tweed menamakannya Tod (suara oleh Keith Coogan) merujuk gelaran kepada anak kecil yang baru belajar berjalan (bahasa Inggris: *toddler*). Sementara itu, jiran Tweed bernama Amos Slade (Jack Albertson) membawa pulang ke rumah seekor anak anjing pemburu bernama Copper (Corey Feldman), dan memperkenalkannya kepada anjing pemburu yang bernama Chief (Pat Buttram). Tod dan Copper menjadi kawan baik, dan bersumpah untuk menjadi "sahabat selama-lamanya". Slade kesal dengan Copper yang selalu pergi bermain ke tempat yang jauh, dan akhirnya Copper diikat. Sewaktu bermain dengan Copper di rumahnya, Tod tidak sengaja membangunkan Chief. Slade dan Chief mengejar Tod hingga Tweed meminta kedua-duanya untuk berhenti mengejar. Setelah terjadi pertikaman lidah di antara Slade dan Tweed, Slade berkata bahwa Tod akan dibunuhnya bila sekali lagi memasuki tanah pertanian miliknya. Musim memburu bermula, Slade membawa anjing-anjingnya ke hutan untuk memburu. Sementara itu, Big Mama menjelaskan kepada Tod bahwa persahabatannya dengan Copper tidak dapat diteruskan, kerana anjing dan rubah ialah musuh sejati, namun Tod tidak percaya.

Bulan demi bulan berlalu, Tod dan Copper menjadi dewasa. Tod (Mickey Rooney) menyelinap untuk bertemu Copper yang baru kembali dari dari berburu. Copper (Kurt Russell) menjelaskan bahawa walaupun Tod masih dihargainya sebagai seorang kawan, keadaan sudah berubah. Dirinya sekarang telah berubah menjadi seekor anjing pemburu. Chief terbangun dan memberi tahu Slade. Terjadi kejar-mengejar, dan Tod ditangkap oleh Copper. Namun Copper melepaskan Tod, dan lalu mengalihkan perhatian Chief dan Slade ke arah lain. Chief terus mengejar hingga ke sebuah jalan kereta api hingga dilanggar oleh keretapi yang tiba dan terluka. Copper dan Slade menyalahkan Tod sebagai penyebab kecelakaan, dan bersumpah akan membalas dendam. Tweed menyadari bahwa Tod sudah tidak dapat dibela oleh beliau. Tod akhirnya ditinggalkan di sebuah hutan. Big Mama memperkenalkan Tod dengan seekor rubah betina bernama Vixey (Sandy Duncan). Sementara itu, Slade dan Copper yang sedang mengejar dua ekor rubah, melanggar perbatasan dan masuk ke dalam hutan. Slade dan Copper kemudian diserang oleh seekor beruang. Slade jatuh tergelincir dan masuk ke dalam perangkap yang dibuatnya sendiri. Senapang miliknya juga terjatuh di luar jangkauannya. Copper sendirian berkelahi melawan beruang, namun ia bukanlah tandingan bagi seekor beruang. Tod datang membantu melawan beruang hingga keduanya jatuh ke dalam air terjun. Ketika Copper sedang menghampiri Tod yang terbaring di danau, Slade muncul, dan siap menembak Tod. Copper menghalang dengan badannya di depan Tod. Slade menurunkan senapangnya, dan akhirnya pergi berlalu bersama Copper. Di rumah, Tweed mengubati Slade hingga sembuh sementara para anjing beristirahat. Sebelum tertidur, Copper tersenyum, karena teringat hari-hari ketika dirinya berteman dengan Tod. Dari atas sebuah bukit, Vixey dan Tod melihat ke bawah, ke rumah Copper dan Tweed.

## Pelakon suara

## Tarikh tayangan
* Brazil: 16 Julai 1981
* Argentina: 23 Julai 1981
* Jerman Barat: 13 November 1981
* United Kingdom: 17 November 1981
* Itali: 17 November 1981
* Manitoba: 23 November 1981
* Mexico: 24 November 1981
* Perancis: 25 November 1981
* Sepanyol: 27 November 1981
* Sweden: 5 Disember 1981
* Finland: 11 Disember 1981
* Belanda: 24 Disember 1981
* Australia: 26 Disember 1981
* Hong Kong: 14 Januari 1982
* Portugal: 18 Februari 1982
* Norway: 22 April 1982
* Jepun: 12 Mac 1983
* China: 31 Oktober 1989

## Senarai muzik filem
* *The Best of Friends*
* *Lack of Education*
* *A Huntin' Man*
* *Goodbye May Seem Forever*
* *Appericate the Lady*

## Sequence pengarah
* Cliff Nordberg
* Ollie Johnston
* Ron Clements
* Frank Thomas
* Randy Cartwright
* Glen Keane (Beruang)

## Susulan pertengahan

Sebuah susulan pertengahan direct-to-video, *[[The Fox and the Hound 2]]*, telah dikeluarkan dalam DVD pada 12 Disember 2006. Filem ini berlaku semasa zaman muda Tod dan Copper, sebelum kejadian separuh kemudian filem ini.

## Rujukan

## Pautan luar

* 
* 
* 
* 
* 
*